Diari Oficial de la Generalitat Valenciana


Sumari del DOGV 8272, del 12-04-2018 (2018/2772)

Notificació de la sentència dictada en el procediment ordinari número 261/2017
------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2772


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment ordinari número 261/2017 [2018/2772]  
De: Comunitat de Propietaris Avinguda al Vedat, Número 197, de Torrent.  
Procuradora: Vicenta Navarro Simó.  
Contra: Caixa d'Estalvis de Catalunya i Manuel Duarte Quintero.  
Procuradora: María Cristina Litago Lledó.  
En aquest procediment de judici ordinari 261/2017 seguit a instàncies de la Comunitat de Propietaris Avinguda al Vedat, Número 197, de Torrent, contra Caixa d'Estalvis de Catalunya i Manuel Duarte Quintero, s'ha dictat una sentència que, literalment, diu el següent:  
  
«Dispositiva  
Estime parcialment la demanda interposada per la procuradora dels tribunals Vicenta Navarro Simó, en representació de la Comunitat de Propietaris Avinguda al Vedat 197, de Torrent, dirigit pel lletrat Israel Coronado Verdaguer, contra Manuel Duarte Quintero (declarat en rebel·lia), i contra Caixa d'Estalvis de Catalunya (en l'actualitat, Banco Bilbao Vizcaya Argentaria, SA), representat per la procuradora dels tribunals Cristina Litago Lledó i assistida pel lletrat Ernesto Pérez Broseta:  
  
Condemne Manuel Duarte Quintero a pagar a l'actora la quantitat de 3.523,33 - corresponent a la suma de rebuts impagats de despeses generals de la comunitat de propietaris des del 4 de juliol de 2014 inclusivament fins a la interposició de la demanda el 6 de març de 2017, i els interessos, més les costes.  
Condemne Banco Bilbao Vizcaya Argentaria, SA, a sotmetre's a la declaració de preferència del crèdit de la comunitat de propietaris derivada de les despeses generals de sosteniment d'aquesta del departament porta 5, garatge 4, de tots els rebuts impagats corresponents a l'anualitat en curs i a les tres immediatament anteriors, és a dir, 2017, 2016, 2015 i 2014, i que quan s'interposà la demanda (el 6 de març de 2017) ascendien a 3.523,33 ?, sobre el crèdit amb garantia hipotecària formalitzat en escriptura autoritzada pel notari José-Luis Doménech Alba, en data 9 de juny de 2009, d'acord amb l'article 9.1 de la Llei de propietat horitzontal, en relació amb l'article 1.923 del Codi Civil. Respecte de Banco Bilbao Vizcaya Argentaria, SA, no faig una imposició expressa de les costes.  
Notifiqueu aquesta resolució a les parts en els termes acordats, i advertiu-los que contra aquesta es pot interposar un recurs d'apel·lació, que s'ha de presentar davant d'aquest jutjat dins del termini de 20 dies comptadors des de l'endemà de la notificació i, amb els requisits de l'article 457 de la Llei d'enjudiciament civil, havent de constituir el dipòsit exigit per la disposició addicional 15.a de la Llei orgànica del poder judicial, introduïda per la Llei orgànica 1/2009, de 3 de novembre.»  
  
  
I atés que els demandats, Caixa d'Estalvis de Catalunya i Manuel Duarte Quintero, estan en parador desconegut, expedisc aquest edicte perquè els valga de notificació de forma deguda.  
  
Torrent, 14 de març de 2018.- La lletrada de l'Administració de justícia: Pilar Irles Martínez.